
Projekteerimistingimuste määramine

(Vanalinna, Kalevi, Kreenholmi linnaosade sidekaablite projekteerimine)

1. ASJAOLUD JA MENETLUSE KÄIK
01.03.2010.a Said Muhhamedov taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Vanalinna, Kalevi ja Kreenholmi linnaosade sidekaablite projekteerimise ehitusprojekti koostamiseks. 
2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1 Määrata projekteerimistingimused Vanalinna, Kalevi, Kreenholmi linnaosade sidekaablite ehitusprojekti koostamiseks järgnevalt:                                                         
	3.1.1. ÜLDANDMED



	3.1.1.1  Tellija


	FIE Said Muhhamedov
Suur 19-12, 20307 Narva

	3.1.1.2  Asukoht                                         
	Vanalinna, Kalevi, Kreenholmi linnaosad

	3.1.1.3  Käesolevad projekteerimistingimused on kehtivad kuni 10.03.2012.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 01.03.10.a taotlus nr 332/1-12, Said Muhhamedov
3.1.1.4.2 Ehitusseadus1, Narva linna põhimäärus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Vanalinna, Kalevi, Kreenholmi linnaosade õhukaablite (internetikaablite) projekteerimine.
	3.3 ÜLDNÕUDED




3.3.1
Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

-  Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a kehtestatud  määrus nr 69 „Ehitise tehniliste andmete loetelu“;

- EVS 907 „Rajatise ehitusprojekt. Projektdokumentatsioon köidetes. Jooniste vormistamine”;
- Elektroonilise side seadus.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Narva Linnavalitsuse poolt väljastatud projekteerimistingimused lisada projekti kausta.
3.3.7 Esitada tabel teabega läbitava kanalisatsioonitorustiku maaüksuste omanike kohta, mis on kinnitatud maakorralduse peaspetsialisti poolt.
3.3.8 Projekti koosseisus esitada originaalkooskõlastused.
3.3.9 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Asendiplaan: näidata olemasolevad ja kavandatavad tehnovõrgud

3.4.2 Projekti koosseisus esitada lisaks:

· situatsiooniskeem (kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee),
· materjalide tellimisspetsifikatsioonid,

· montaaži skeem,

· kvaliteedinõuded ning üldised materjalidele esitatavad nõuded,

· nõuded sidekaabli paigaldamisel,

· paigalduse täpsusnõuded,

· toodete ja töö kvaliteedi määramine,

· tööde teostamise juhised.
	3.5  INSENERTEHNILISED ERITINGIMUSED



3.5.1 Eriosadele taotleda tehnilised tingimused ja projektid kooskõlastada vastavate           võrguvaldajatega.

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1   Tehnovõrkude valdajad.

3.6.2   Kinnistute ja ehitiste omanikud.
3.6.3   Ida-Eesti Päästekeskus.
3.6.4   Narva Linnavalitsuse  Linnavara ja Majandusamet.
3.6.4   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2  
Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea 

Kairi Johannes

	
	Asjaajamisteenistuse juhataja

